நாட்டின் தென் பகுதியில் அமைந்துள்ள குவாங்சியின் எல்லைகளாக மேற்கில் யுன்னான், வடக்கே குயிசூ, வடகிழக்கில் ஹுனான், கிழக்கில் குவாங்டாங் ஆகிய சீன மாகாணங்களும், தென்மேற்கு எல்லையாக வியட்நாம் நாடும் உள்ளன. தெற்கில் பெய்பூ வன் எனச் சீனர்களால் அழைக்கப்படும் வளைகுடா உள்ளது. குவாங்சியின் பெய்பூ வன்னில் ஒரு குறுகிய கடற்கரையைக் கொண்டுள்ளது. பெய்ஹை, சின்ச்சௌ, பாங்சங்காங் போன்ற முக்கிய துறைமுகங்கள் இங்குள்ளன.

குவாங்சியின் பகுதிகள் ஓரளவு மலைப்பகுதிகளைக் கொண்டது. தன்னாட்சி பகுதியின் மிக உயர்ந்த இடம் யுச்சங் மலைத்தொடரிலுள்ள "மாவோர்ஷென்" மலை 2,141 மீட்டர் (7,024 அடி) ஆகும். பல ஆறுகள் மலைகள் வழியாகப் பாய்ந்து பள்ளத்தாக்குகளை உருவாக்கிச்செல்கின்றன. இந்த ஆறுகளில் பெரும்பாலானவை மேற்கு நதியின் துணை ஆறுகளாகும். 

வியட்நாம் எல்லையில் உள்ள "பான் யுயெ பூபு" என்று சீனர்களாலும் "தாக் பான் ஜியோக்" என்று வியட்நாமியர்களாலும் அழைக்கப்படும் அருவி இரு நாடுகளையும் பிரிக்கும் எல்லையாக உள்ளது.
குவாங்சி மிதவெப்ப மண்டல காலநிலையைக் கொண்டது. பொதுவாக கோடைக்காலம் நீண்டதாகவும், வெப்பமாகவும் இருக்கும். சராசரி ஆண்டு வெப்பநிலை 17 முதல் 23 ° செல்சியஸ் ஆகும். ஆண்டு சராசரி மழையளவு 1250 முதல் 1750 மிமீ ஆகும்.
முக்கிய நகரங்கள் நண்ணிங், லியூச்சௌ, குய்லின், பெய்ஹை போன்றவை ஆகும்.

சமயம்
பொருளாதாரம்
மக்கள் வகைப்பாடு
நிலவியல்